Diari Oficial de la Generalitat Valenciana


Sumari del DOGV 9136, del 27-07-2021 (2021/6837)

Notificació de la sentència dictada en el procediment de Família, mesures fills extramatrimonials, contenciós, número 779/2020 E.
---------------------------------------------------------------------------------------------------------------------------------

### Dades del document

Número de DOGV
:   9136

Data del DOGV
:   27-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6837


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de Família, mesures fills extramatrimonials, contenciós, número 779/2020 E. [2021/6837]  
Lletrat de l'Administració de justícia: Jesús Larrosa Abellán.  
Jutjat de Primera Instància núm. 6 d'Elx.   
Judici família, guarda, custòdia o aliments de fills menors no matrimonials no consensuats [F02]- 000779/2020   
Part demandant: Sokaina Koujil.   
Part demandada: José Manuel Gelardo Candela.   
Sobre dret de família: altres qüestions.  
En el judici a què s'ha fet referència, s'ha dictat la resolució que té el text que, literalment, és com segueix:  
«Estime la demanda interposada i establisc les mesures següents en interés de la filla menor:  
1r. Atribuïsc a la mare l'exercici exclusiu de la pàtria potestat, sobre la filla menor A. G. K., nascuda el 17 de maig de 2011.   
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar les decisions rellevants que afecten el menor, especialment en els àmbits educatiu, sanitari, religiós i social.  
Per això, podrà decidir per si sola, sense el consentiment patern, l'elecció o el canvi de centre o model educatiu o activitats extraescolars que haja de realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, el passaport i, en general, qualsevol tràmit administratiu que, de manera ordinària, requeriria l'autorització dels dos progenitors.  
2n. Atribuïsc a la mare la guarda i custòdia del menor.  
3r. No establisc un règim de visites a favor del pare.  
4t. S'assenyala la quantitat de dos-cents cinquanta euros (250 euros) mensuals en concepte d'aliments en favor de la filla comuna, quantitat que el pare ha d'ingressar els cinc primers dies de cada mes en el compte que designe la mare, i que s'actualitzarà anualment conforme a les variacions de l'IPC. Les despeses extraordinàries que puguen ocasionar els fills hauran d'abonar-se al 50% entre els dos progenitors, en els termes expressats en el fonament sisé. La primera mensualitat que s'abonarà serà la de juliol de 2020.  
5é. No s'hi aprecien motius per a imposar les costes processals a cap dels litigants.  
Notifiqueu la resolució anterior a les parts i feu-los saber que aquesta és susceptible de recurs d'apel·lació. El recurs ha d'interposar-se per escrit dins del termini de 20 dies hàbils, comptador a partir de l'endemà de la notificació. Cal realitzar una consignació prèvia de 50 euros en el compte de consignacions i depòsits d'aquest jutjat, sense la qual no s'admetrà a tràmit el recurs (disposició addicional 15a de l'LOPJ modificada per la Llei orgànica 1/2009, de 3 de novembre de 2009).  
  
Una vegada aquesta resolució siga ferma, remeteu-ne una testimoniança al registre civil en què conste inscrit el naixement del menor per a inscriure-hi l'exercici exclusiu de la pàtria potestat atribuït a la mare.  
Aquesta és la meua sentència, que pronuncie, mane i signe.  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de sentència».  
  
Elx, 8 de juny de 2021.- El lletrat de l'Administració de justícia: Jesús Larrosa Abellán.